
	Comisia pentru administraţie publică, amenajarea teritoriului şi echilibru ecologic

Nr.26/1686


RAPORT COMUN 
asupra propunerii legislative pentru modificarea părţii introductive a alin.(5) al art.48 din Ordonanţa de urgenţă a Guvernului nr.43/2007 privind introducerea deliberată în mediu şi introducerea pe piaţă a organismelor modificate genetic


În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru administraţie publică, amenajarea teritoriului şi echilibru ecologic au fost sesizate, spre dezbatere în fond cu propunerea legislativă pentru modificarea părţii introductive a alin.(5) al art.48 din Ordonanţa de urgenţă a Guvernului nr.43/2007 privind introducerea deliberată în mediu şi introducerea pe piaţă a organismelor modificate genetic, transmisă prin adresa nr.Pl.x 645 din  9 noiembrie 2010, înregistrată la Comisia pentru agricultură cu nr.24/715 din 15 noiembrie 2010, respectiv la Comisia pentru administraţie publică cu nr.26/1686 din 9 noiembrie 2010.
Potrivit prevederilor art.75 din Constituţia României, republicată şi ale art. 92.alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.

Senatul, în calitate de primă Cameră sesizată, a respins propunerea legislativă, în şedinţa din 26 octombrie 2010.
La întocmirea prezentului raport comun Comisiile au avut în vedere:

· avizul negativ al Consiliului Legislativ (nr.613/18.05.2010);

· avizul negativ al Comisiei juridice, de disciplină şi imunităţi (nr. Plx645/16.11.2010);

· avizul negativ al Comisiei pentru sănătate şi familie (nr.28/303/25.11.2010);

· punctul de vedere negativ al Guvernului transmis prin scrisoarea cu nr.1880/DPSG/16.07. 2010.

Propunerea legislativă are ca obiect de reglementare modificarea părţii introductive a art.48 alin.(5) din Ordonanţa de urgenţă a Guvernului nr.43/2007 privind introducerea deliberată în mediu şi introducerea pe piaţă a organismelor modificate genetic, aprobată cu modificări şi completări prin Legea nr. 247/2009, în sensul nominalizării exprese a Agenţiei Naţionale pentru Protecţia Mediului ca autoritate competentă cu realizarea şi gestionarea  registrelor prevăzute în acest act normativ. 
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din       8 februarie 2011, iar membrii Comisiei pentru administraţie publică, amenajarea teritoriului şi echilibru ecologic au examinat propunerea legislativă în şedinţa din 7 decembrie 2010.

La dezbateri au fost prezenţi 24 deputaţi, din totalul de 25 de membri ai Comisiei pentru agricultură iar la şedinţa Comisiei pentru administraţie publică, amenajarea teritoriului şi echilibru ecologic au participat 29 deputaţi din numărul total de 31 de membri.

La dezbateri a participat, în calitate de invitat, domnul Tanczos Barna  –secretar de stat în cadrul Ministerului Agriculturii şi Dezvoltării Rurale. 

În urma examinării propunerii legislative sus menţionate membrii Comisiilor, au hotărât,  în unanimitate de voturi, să supună plenului Camerei Deputaţilor, spre dezbatere şi adoptare, raportul de  respingere a propunerii legislative pentru modificarea părţii introductive a alin.(5) al art.48 din Ordonanţa de urgenţă a Guvernului nr.43/2007 privind introducerea deliberată în mediu şi introducerea pe piaţă a organismelor modificate genetic, întrucât din dispoziţiile actuale ale ordonanţei de urgenţă reiese clar faptul că Agenţia  Naţională pentru Protecţia Mediului este desemnată ca autoritate competentă în ceea ce priveşte realizarea şi gestionarea registrelor privind locaţiile pentru introducerea deliberată în mediu şi introducerea pe piaţă a organismelor modificate genetic, propunerea rămânând astfel fără obiect.

În raport cu obiectul şi conţinutul reglementării, propunerea legislativă face parte din categoria legilor ordinare.


PREŞEDINTE,



                 PREŞEDINTE, 



      Dr. ing. Stelian FUIA



        Sulfina BARBU 

 

        SECRETAR,




                      SECRETAR, 

     Vasile MOCANU  




       Gheorghe CIOCAN 

           Întocmit,

Expert, Gheorghe  Adrian Goţa                                                                                            Întocmit,

      Consilier,  Monica DIMA

